Teksten starter med den mytiske kong Fornjot et sted i Nord-Finland. Fornjot betraktes som en urjotne i norrøn mytologi og identifiseres ofte med Yme. Fornjot var stamfar til Nor, Gor og Goe, og teksten forklarer hvordan Nor ble konge over de norske landområdene, mens Gor ble sjøkongen (vikingkongen) og kongen over øyrikene. I denne sammenhengen blir Gor stamfar til Ragnvald Mørejarl og orknøyjarlene gjennom en oppramsing av slektsleddene.